Die wêreld in foto’s – 23 Augustus 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Plaaslike inwoners in Jablanica in Bosnië bekyk die toneel waar twee goederetreine in ŉ botsing betrokke was. Volgens die polisie is twee mense dood en ŉ derde persoon ernstig beseer. (Foto: Amel Emric, AP) Franse polisie beveilig ŉ straat ná ŉ mesaanval in Trappes, naby Parys in Frankryk, waarin twee mense dood en ŉ derde persoon beseer is. (Foto: Philippe Wojazer, AP) Joseph Schooling van Singapoer hou sy goue medalje in die lug ná die oorwinning in die mans se 50 m-vlinderslag tydens die swemkompetisie by die Asiatiese Spele in Djakarta, Indonesië. (Foto: Bernat Armangue, AP) Aanhangers laat die Thai-vlag wapper tydens die vroue-veergewigafdeling by die Asiatiese Spele in Djakarta, Indonesië. (Foto: Firdia Lisnawati, AP) ŉ Pikkewyn staan regop terwyl die dieretuinopsigter hom weeg in die dieretuin in Londen. Beamptes by dié dieretuin teken gereeld die gewig en lengte van die diere aan. (Foto: Frank Augstein, AP)